《粤江即事》
明代·释今覞

庾关望迢迢，峡江去何极。以此为新游，悠然欢所历。

东水下建瓴，风帆若驰翼。沿流出怪峰，列树隐危石。

抚景欲知名，耳目费应接。频指问舟人，厌予还缄默。

语笑成独情，微吟见天则。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。